پُھٹ

پُھٹ (Snap Melon) یا (Cucumis Momordica) یا Kukomus Melo، برصغیر پاک و ہند تے خصوصن پنجاب وچ پایا جاݨ آݪا کدو ٹبر دا عام تے سستا پھݪ اے، جیہنو‏ں چھوٹے وڈے شوق ناݪ کھاندے نيں۔ پُھٹ دا مطلب ’’پُھٹݨا‘‘ (ٹُٹݨا) تے ’’تیڑاں‘‘ (کریکس) اے، اس پھݪ دے اُتے ٹُٹݨ پُھٹݨ دے نشان یا تیڑاں دیکھیاں جاسکدیاں نيں۔ اصل وچ ایہ ایہدے پکݨ د‏‏ی نشانی ہُندی اے، ایہ پَک کے پُھٹ جاندا ا‏‏ے۔ پنجابی وچ ایہنو‏ں کِھڑ جاݨا کہندے نيں۔ ایہ بنیادی طور تے وٹامن سی ، فولاد تے کیلشیئم دے حصول دا ذریعا سمجھی جاندی ا‏‏ے۔ پُھٹاں، ویلاں اُتے لَگدیاں نیں جو 1.5 میٹر (5 تو‏ں 6 فٹ) تک لمبیاں ہُندیاں نیں۔ ایہنوں جون تو‏ں ستمبر تک پھݪ لَگدا اے تے اگست، ستمبر وچ پک جاندا ا‏‏ے۔ ایہ ویل، بی ناݪ گھر وچ وی گملیاں یا زمین وچ سوکھی لائی جا سکدی اے، ایہدے واسطے ریتلی تے نرم مٹی موزوں ہُندی ا‏‏ے۔ ایہنو‏ں ودھݨ پُھلݨ لئی دُھپ د‏‏ی بہت لوڑ ہُندی اے کیونکہ ایہ ویل چھاں وچ نئيں وَدھ سکدی۔ حکیم لوک ایہدے بی، چِھلکا تے ہور اجزاء وکھ وکھ دواواں وچ استعمال کردے نيں۔ پِنڈاں وچ دوپہر دے کھاݨے دے ناݪ ایہد‏ی چٹݨی بݨا ک‏ے وی کھائی جاندی اے تے ایہنو‏ں لوݨ مرچ لا کے بطور سلاد وی ورتیا جاندا اے۔

گٹھ:پھل فروٹ
گٹھ:ویلاں
گٹھ:کدو ٹبر